Trei bancomate au fost aruncate în aer într-o săptămână. Hoţii care au dat atacul în Sinaia au pierdut bani pe drum. .
Poliţiştii sunt în alertă după un val de jafuri la bancomate. Trei bancomante au fost aruncate în aer într-o singură săptămână. Tâlharii au acţionat profesionist şi au lucrat după scenarii demne de filmele de acţiune.
Dacă locuieşti în vestul ţării probabil că te temi pentru siguranţa ta, după lanţul de jafuri din bancomante ce au avut loc în ultimul an. Tâlharii au devenit din ce în ce mai curajoşi şi acţionează după scenarii demne de filmele de acţiune.Poliţiştii sunt în alertă maximă după ce două ATM-uri au fost aruncate în aer, la distanţă de doar câteva ore, noaptea trecută. Tâlharii au reuşit să scape, însă oamenii legii spun că ar fi vorba despre doi indivizi, care aveau feţele acoperite şi care au folosit o maşină de teren de culoare închisă.Primul atac a fost dat la Arad, puţin după ora 3 dimineaţa, în apropierea unui teren de fotbal. Explozia puternică a spart geamurile băncii şi a trezit din somn locuitorii din zonă. Totul a durat două minute, timp în care tâlharii au au vopsit cu spray camerele de supraveghere, ca să nu fie filmaţi. Aceştia au reuşit să dispară cu 300.000 de lei.La nici o oră, un alt jaf demn de filmele de Hollywood a fost dat în localitatea Belinţ, din Timiş. Bancomatul fusese alimentat de curând, iar hoţii au reuşit să ia toate casetele cu bani, însă prejudiciul este încă necunoscut. Acesta este cel de-al treilea ATM aruncat în aer de la începutul săptămânii.Hoţii care au dat atacul în Sinaia au pierdut bani pe drumLuni, la Sinaia a avut loc o deflagraţie la bancomatul unui hotel, aflat la doi paşi de castelul Peleş. Tâlharii au acţionat profesionist: s-au îmbrăcat în alb pentru a se camufla de zăpadă şi au reuşit să întrerupă sistemul de supraveghere video.Cu toate acestea au plecat fără să ia toţi banii şi au lăsat în curtea hotelului nu mai puţin de 15.000 lei. La Arad, este al 4-lea caz de bancomat aruncat în aer din ultimul an. Doar într-unul dintre dosare au fost găsiţi hoţii, până acum. În Timiş este al doilea atac, însă iar autorii sunt încă în libertate.